Fra onsdag bliver Hotel Chagall i Aalborg til et patienthotel. Blandt andre nybagte mødre kommer til at bo på Hotel Chagall

50 værelser på Hotel Chagall i Aalborg bliver på onsdag fremover opholdssted for patienter fra Aalborg Sygehus. Det er kvinder, der har født og patienter, der har behov for hospitalsindlæggelse i forbindelse med undersøgelse og behandling, der skal bo på det aalborgensiske patienthotel. Ideen er at give gode fysiske rammer til patienter, der ellers kan klare sig selv. Samtidig skal hotellet øge effektiviteten, så Aalborg Sygehus kan behandle endnu flere patienter. /ritzau/